EkBass/fiwiki-20250220-pages-articles huggingface dataset:
Punakaartilaisen päiväkirja

Punakaartilaisen päiväkirja on Tikkurilan punakaartiin välskärinä eli lääkintämiehenä kuuluneen Viljo Sohkasen kuvaus Suomen sisällissodan tapahtumista punaisten näkökulmasta. Sohkanen liittyi sodan alkaessa Helsingin pitäjän punakaartiin. Teos on hänen päiväkirjansa sodan ajalta. Sohkanen kertoo kokemuksistaan kansalaissodan aikana Tikkurilassa, Antrean rintaman taisteluista Kavantsaaressa sekä tapahtumista Viipurissa, ja lopulta Helsingin valtauksen sekasortoisesta tilanteesta ja vankeusajastaan Suomenlinnan vankileirillä. == Lähteet == * Luokka:Suomalaiset elämäkerrat ja muistelmat Luokka:Vuoden 1968 kirjat Luokka:Päiväkirjat
Suomen punakaarti

Suomen punakaarti on kansanedustaja Emil Saarisen salanimellä ”Arvid Luhtakanta” kirjoittama muistelmateos Suomen sisällissodan tapahtumista Tampereella. Samana vuonna ilmestyneen Jalmari Parikkan Viimeinen taisto -teoksen tavoin Saarisen muistelmissa otetaan etäisyyttä 1920–1930-lukujen luokkasotakirjallisuuden vakiinnuttamaan näkemykseen punaisten sodankäynnin luonteesta. Saarinen vastasi punakaartin vankeina olleista vangeista Tampereella ja sai sodan jälkeen vankilatuomion, jota suoritti ensin Tampereen vankileirillä ja sen jälkeen Sörnäisten kuritushuoneella. Saarinen kirjoittaa teoksessaan asiallisesti niin punaisten kuin valkoisten terrorista. Teokseen on lisätty myös muistelmia toisilta punakaartissa toimineilta. Esimerkiksi Lempäälän punakaartin esikuntaan kuulunut Lauri Nyström kertoo teoksessa anonyymisti kokemuksistaan. Kirjan kustantajana toimi lempääläläinen Eino Arvid Täckman, joka jatkosodan aikana ammuttiin käpykaartilaisena. == Lähteet == Luokka:Suomalaiset elämäkerrat ja muistelmat Luokka:Sotakirjat Luokka:Kirjat Suomen sisällissodasta Luokka:Vuoden 1938 kirjat
Riikola

Riikola on Halikon kylä, joka sijaitsee Purilanjokilaaksossa kunnan keskiosissa. Riikola muodostaa Jokikausta-nimisen alueen yhdessä Montolan, Karvalan, Kanniston, Kalkkilan, Villikkalan ja Mätikön kylien kanssa. Kaikki nämä sijaitsevat Purilanjokea mukailevan Jokikaustan tien varrella Villikkalaa lukuun ottamatta. Purilanjokilaakso on yksi Halikon varhaisimmista pysyvän asutuksen alueista. Riikolakin on asutettu viimeistään varhaiskeskiajalla ja varhaisin maininta Riikolasta on vuodelta 1440. Jokikausta sen sijaan on syntynyt vasta 1900-luvulla. Kylässä oli vuoden 1540 maakirjan mukaan vain Riikolan talo, joka on ilmeisesti myöhemmin jakautunut Ylöstaloksi ja Alastaloksi. Riikolan lounaisosissa oli rinnakkain sotilaan ja rakuunan torpat. Isojako toteutettiin vuonna 1784, ja se rikkoi tyypillisen kylärakenteen. Torpparilaki tai siirtoväen asuttaminen eivät aiheuttaneet suuria muutoksia kylärakenteeseen, eikä siellä edelleenkään ole monta maatilaa. Riikolan maasto laskee länsiosan metsäiseltä Ukonmäeltä viljeltyjen tasankojen halki Purilanjokeen. Kylän etelärajana toimii jokeen laskeva Seijärinoja. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Halikon kylät
Laadullinen tutkimus (Alasuutari)

Laadullinen tutkimus on yhteiskuntatutkija Pertti Alasuutarin kirja niin sanotusta laadullisesta tutkimusmenetelmästä. Kirjan ensimmäinen painos ilmestyi 1993 ja se on Suomen myydyimpiä yhteiskuntatutkimuksen oppikirjoja. Kirjan uudistettu painos on vuodelta 1999 ja uusin lisäpainos ilmestyi 2007. == Sisältö == Alasuutari ei halua esittää kirjassaan ongelmien ratkaisuesimerkkejä ohjeellisina sääntöinä vaan virikkeinä. Tärkeintä tutkimuksessa on luova, johdonmukainen päättely ja perusteleminen.Alasuutari 1995, s. 21. Jako määrälliseen ja laadulliseen tutkimukseen ei Alasuutarin mielestä ole kovin mielekäs. Menetelmäopissa painotus on siirtynyt yhä enemmän aineiston keruuseen liittyvistä menetelmistä ja ongelmista niiden erittelyyn ja tulkintaan. Alasuutari korostaa, että hän tekee eron laadullisen ja määrällisen tutkimuksen välillä vain havainnollistaakseen laadullisen tutkimuksen erityispiirteitä. Laadullista ja määrällistä erittelyä voidaan hänestä pitää tietyssä mielessä jatkumona.Alasuutari 1995, s. 14, 18, 23. Ihmistutkimuksen menetelmät voidaan Alasuutarin mukaan jakaa karkeistettuna pikemminkin koeasetelmiin ja arvoituksen ratkaisemiseen. Englantilaiset tilastotieteilijät kehittivät 1920- ja -30-luvuilla oletusten koettelemisen mallin ja säännöstön, jota sovellettiin yhteiskuntatutkimukseen. Arvoituksen ratkaiseminen johdonmukaisen päättelyn mallina taas esiintyy esimerkiksi rikoskirjallisuudessa. Mitä enemmän arvoitus sisältää johtolankoja, sitä enemmän mahdollisten ratkaisujen joukko supistuu.Alasuutari 1995, s. 23. Alasuutarin mielestä laadullisten aineistojen erittelyssä on aina kyse merkityksen käsitteestä ja merkityksellisen toiminnan tutkimuksesta. Tämä seikka kytkee laadullisen tutkimuksen kulttuurintutkimuksen koulukuntaan tai suuntaukseen. == Luvut == # Mitä on laadullinen tutkimus # Mitä on kulttuurintutkimus # Teoreettinen viitekehys ja metodi # Faktanäkökulma # Kulttuuriset jäsennykset # Juonellisuus # Interaktio # Taulukointi ja kvantitatiivinen analyysi # Miksi-kysymysten tekeminen # Yleistäminen # Tutkimusprosessi # Kirjoitusprosessi == Painokset == * * == Lähteet == == Aiheesta muualla == * Jari Myllylä: 2 x laadullisesta tutkimuksesta . Niin & näin 1994. Luokka:Kirjat sosiologiasta Luokka:Vuoden 1993 kirjat Luokka:Suomalaiset tietokirjat
Patrik Borodavkin

Jan-Patrik Borodavkin (s. 24. tammikuuta 1991) on suomalainen näyttelijä. Taustaltaan hän on suomenruotsalais-suomalaisvenäläinen. Hän on esiintynyt televisiosarjassa Salatut elämät Jarkko Peltosen ja Isabella Holmin Miro-pojan roolissa vuosina 2008–2010. Borodavkinin viimeinen kohtaus Salatuissa elämissä kuvattiin syksyllä 2009, ja hänen roolihahmonsa poistui sarjasta 22. tammikuuta 2010 esitetyssä jaksossa. Borodavkin esiintyi Miro Holmina joulukuussa 2012 julkaistussa Salattuihin elämiin perustuvassa elokuvassa Nightmare – painajainen merellä., sekä 2014 elokuvan jatko-osassa Nightmare 2 – Painajainen jatkuu. Hän on opiskellut Kallion ilmaisutaitopainotteisessa lukiossa Helsingissä. Borodavkin suoritti asepalveluksensa rannikkojääkärinä Uudenmaan Prikaatissa Dragsvikissä. == Filmografia == === Elokuvat === Vuosi Elokuva Rooli 2009 Mitä meistä tuli hankala asiakas 2012 Nightmare – painajainen merellä Miro Holm 2014 Nightmare 2 – Painajainen jatkuu Miro Holm === Televisiosarjat === Vuosi Sarja Rooli 2008–2010 Salatut elämät Miro Holm == Aiheesta muualla == * * == Lähteet == Luokka:Suomalaiset näyttelijät Luokka:Suomen venäläiset Luokka:Vuonna 1991 syntyneet Luokka:Elävät henkilöt
La Manga del Mar Menor

La Manga del Mar Menor on Murcian alueella Espanjassa sijaitseva 24 kilometriä pitkä maakaistale, joka erottaa Mar Menorin ja Välimeren toisistaan. Vielä 1500-luvulla Mar Menor oli avoin Välimeren lahti ja nykyinen La Manga joukko pieniä saaria, jotka ovat ajan myötä yhdistyneet merivirtojen siirtämien sedimenttien kautta. Alue sai olla sellaisenaan 1960-luvulle asti, minkä jälkeen se on otettu matkailukäyttöön. Nykyään alue on vahvasti rakennettu lukuun ottamatta aivan pohjoisosaa, joka on säilytetty alkutilassaan luonnonpuistona. Mar Menoria ja Välimerta yhdistävät pienet kanavat. Lämpimän ilmastonsa ja pitkien rantojensa vuoksi La Manga on erityisesti vesiurheilun harrastajien suosiossa. Lähistöllä sijaitseva urheilu- ja vapaa-aikakeskus La Manga Club puolestaan houkuttelee golfin, tenniksen ja jalkapallon harrastajia. Hallinnollisesti La Manga on jaettu Cartagenan, San Javierin ja San Pedro del Pinatarin kuntien kesken. Lähin lentoasema on Murcia-San Javier. == Aiheesta muualla == * Tourist Portal to the Murcia Region: La Manga * La Manga Club Manga del Mar Menor, La Luokka:Murcian itsehallintoalue
Kognitiivinen oppipoikamalli

Kognitiivinen oppipoikamalli on pedagoginen malli, jossa tarkoituksena on oppia asiantuntijoiden käyttämiä ajattelu- ja toimintatapoja. Toiminta muistuttaa vanhan ajan mestarin ja oppipojan yhteistyötä. Kognitiivisessa oppipoikamallissa painotetaan oppimisen ja tiedon toiminnallista, situationaalista ja sosiaalista luonnetta. Oppija havainnoi ja harjoittelee asiantuntijan ohjauksessa. Hän oppii alan ammattilaiselle ominaisen tavan toimia ja ajatella. Oppimisprosessi pyritään muokkaamaan aidoksi toiminnaksi autenttisissa tilanteissa, jolloin opitaan käytännön tietoja ja taitoja. Tietojen karttuessa kehittyy myös tapa käyttää tietoa. Oppimisprosessi on vastavuoroinen: esimerkiksi opettaja opettaa strategian tai mallin, jonka jälkeen oppija tekee itse oppimisen kohteena olevan asian. Opettaja ohjaa oppipoikaa muodostamaan oppimista edistäviä kysymyksiä opittavasta asiasta. Hän seuraa ja ohjaa opiskelijaa. Mallia käytetään ammatillisessa koulutuksessa, musiikin opiskelussa, työssäoppimisessa ja henkilöstökoulutuksessa, varsinkin perehdyttämisessä. Oppipoikamallissa mallinnetaan, ohjataan, tuetaan ja reflektoidaan. Kognitiivisessa oppipoikamallissa toiminnan ohjaaminen, tukeminen ja reflektointi vaatii oppimisprosessin jatkuvaa havainnointia. Mallin ideana on asiantuntijoiden hiljaisen tiedon ja kokemuksen näkyväksi tekeminen. Ammatin oppiminen on kiinteästi sidoksissa työn sisältöön ja toimintaympäristöön. Opiskelu aidossa ympäristössä edistää tehokkaasti oppimista. Tietojen oppiminen edellyttää, että opiskelijalla on mahdollisuus pureutua työn sisältöön ja ammatilliseen toimintaan, jotta hän voi sisäistää työsuorituksen vaiheet ja harjaantua sujuvaan toimintaan. == Kirjallisuutta == * Eteläpelto, A. & Tynjälä, P. (toim.) 1999. Oppiminen ja asiantuntijuus, työelämän ja koulutuksen näkökulmia. Porvoo: Wsoy. * Koli, H. & Silander, P. 2003. Verkko-opetuksen työkalupakki – oppimisaihiosta oppimisprosessiin. Helsinki: Finn Lectura Oy Ab * Ruohotie, P. & Honka, J. 2003. Skills. Ammatillinen huippuosaaminen. Kompetenssitutkimuksen avaama näkökulma huippuosaamiseen, sen kehittämiseen ja johtamiseen. Saarijärvi: Saarijärvi Offset. Oy. * Tynjälä, P. 2000. Oppiminen tiedon rakentamisena – Konstruktivistisen oppimiskäsityksen perusteita. Tampere: Tammer-Paino Oy. == Aiheesta muualla == * Apprentice * Education Theory of Apprenticeship * Mestari ja oppipoika -kampanja * Jyväskylän yliopisto * Suomen Yrittäjät ry:n Mestarikiltaneuvosto *HAMK:n ammatillisen opettajakorkeakoulun opiskelijat soveltavat kognitiivista oppipoikamallia kestävän kehityksen opettamiseen *Kognitiivisen oppipoikamallin soveltaminen tietotekniikan työpaikkaohjaukseen *HAMK:n ammatillisen opettajakorkeakoulun opiskelijat demonstroivat kognitiivista oppipoikamallia senteiden opettamiseen. "Ollin oppipoikamallia" sovelletaan hätävarjelun liioitteluun (YouTube) Luokka:Pedagogiset mallit
Johannes Winkler

Johannes Winkler (29. toukokuuta 1897 – 27. joulukuuta 1947) oli saksalainen insinööri ja rakettitutkija, joka laukaisi Euroopan ensimmäisen nestemäistä polttoainetta käyttävän pienen koeraketin, HW-I:n vuonna 1931. Vuonna 1927 Winkler perusti Verein für Raumschiffahrt -nimisen yhdistyksen, jossa kehiteltiin raketteja ja tutkittiin avaruuslentojen mahdollisuuksia. Myöhemmin Winkler kehitti Junkersille lentokoneiden nousussa apuna käytettäviä raketteja, RATO:ja. == Lähteet == == Aiheesta muualla == *Encyclopedia Astronautica – Winkler Luokka:Saksalaiset raketti-insinöörit Luokka:Vuonna 1897 syntyneet Luokka:Vuonna 1947 kuolleet
Max Valier

__NOTOC__ Max Valier (9. helmikuuta 1895 – 17. toukokuuta 1930) oli itävaltalainen amatöörirakettitutkija ja kirjailija, joka edisti rakettien käyttämistä avaruusaluksissa ja kehitteli rakettikulkuneuvoja Opel-yhtiölle vuosina 1927–1929. == Opinnot ja sota== Valier syntyi Bolzanon kaupungissa Itävalta-Unkarin eteläosissa Etelä-Tirolissa (nykyisin osa Italiaa). Hän opiskeli vuodesta 1913 lähtien Innsbruckin yliopistossa fysiikkaa, meteorologiaa, tähtitiedettä ja matematiikkaa. Ensimmäisen maailmansodan sytyttyä Valier määrättiin palvelukseen Itävalta-Unkarin armeijaan. Sodan aikana Valier haavoittui. Sodan jälkeen hän ei enää palannut opintojensa pariin, mutta kirjoitteli tiedeaiheisia artikkeleita lehtiin. ==Rakettitutkimuksen pariin== Vuonna 1923 Valier innostui Hermann Oberthin kirjasta Die Rakete zu den Planetenräumen (Raketti planeettainväliseen avaruuteen). Valier oli mukana perustamassa Saksaan maan ensimmäistä raketti- ja avaruustekniikkayhdistystä nimeltä Verein für Raumschiffahrt, VfR () Vuonna 1927 Valier esitti autotehtailija Fritz von Opelille rakettikäyttöisten autojen kehittämistä. Opel oli tuolloin Saksan suurin autonvalmistaja. Von Opel palkkasi Valierin ja seuraavat vuodet Valier keskittyi avaruusrakettien sijasta rakettikäyttöisten Opel RAK -maakulkuneuvojen ja lentokoneiden kehittelyyn. Parissa vuodessa onnistuttiin tekemään maailman ensimmäinen rakettikäyttöinen auto, useita autojen nopeusennätyksiä, maailman ensimmäinen rakettilentokone, maailman ensimmäinen rakettijuna ja raidekulkuneuvojen nopeusennätys. Kehitystyö jatkui hyvin tiiviinä, kunnes vuoden 1929 pörssiromahdus aiheutti Opelin myymisen General Motorsille. Opel-yhteistyön jälkeen 1930 Valier lennätti Heylandtin kentällä rakettilantokonetta, ja kokeili myöhemmin samana vuonna Valier-Heylandt Rak 7 -nimistä rakettiautoa. ==Äkillinen kuolema== Valier kuoli rakettimoottorikokeessa Berliinissä, kun alkoholikäyttöinen koemoottori räjähti. Valierin rintaan sinkoutui sirpale, ja hän menehtyi välittömästi.Kenneth Gatland, Kohti avaruutta ==Katso myös== * Opel RAK == Lähteet == Luokka:Raketti-insinöörit Luokka:Itävaltalaiset fyysikot Luokka:Vuonna 1895 syntyneet Luokka:Vuonna 1930 kuolleet Luokka:Itävaltalaiset keksijät
Giovanni Battista Pescetti

Giovanni Battista Pescetti (16. lokakuuta 1704 – 20. maaliskuuta 1766) oli italialainen säveltäjä, cembalisti ja urkuri. Hän työskenteli paitsi kotikaupungissaan Venetsiassa, myös Lontoossa.http://www.hoasm.org/VIIF/Pescetti.html Pescetti oli tuottelias oopperasäveltäjähttp://www.operone.de/komponist/pescetti.html, mutta tuli tunnetuksi myös soitinmusiikillaan. == Lähteet == Luokka:Italialaiset säveltäjät Luokka:Italialaiset cembalistit Luokka:Italialaiset urkurit Luokka:Vuonna 1704 syntyneet Luokka:Vuonna 1766 kuolleet
Olivia Thirlby

Olivia Jo Thirlby (s. 6. lokakuuta 1986 New York, New York) on yhdysvaltalainen näyttelijä. Hänet tunnetaan muun muassa rooleistaan elokuvissa Juno (2007), The Darkest Hour (2011) ja Dredd (2012). == Yksityiselämä == 28\. joulukuuta 2014 Thirlby meni naimisiin Jacques Pienaarin kanssa. He tapasivat toisensa Dredd-elokuvan kuvauksissa. Thirlby on biseksuaali. == Filmografia == Elokuvat Elokuvat Elokuvat Elokuvat Vuosi Nimi Rooli Muuta 2008 Unlocked Abby lyhytelokuva 2008 United 93 Nicole Carol Miller 2007 Snow Angels Lila Raybern 2007 Juno Leah 2007 Love Comes Lately Sylvia Brokeles 2007 Si j'étais toi Samantha Marris 2008 The Wackness Stephanie Squires 2008 Eve Kate lyhytelokuva 2009 New York, I Love You näyttelijätär osa: ”Brett Ratner” 2009 The Answer Man Anne 2009 Uncertainty Sophie Montero 2009 Breaking Upwards Erika 2009 What Goes Up Tess Sullivan 2009 Solitary Man Maureen kreditoimaton rooli 2011 Näin ystävien kesken Katie Kurtzman 2011 Margaret Monica Sloane 2011 The Darkest Hour Natalie 2012 Nobody Walks Martine 2012 Being Flynn Denise 2012 Dredd tuomari Cassandra Anderson 2014 Red Knot Chloe Harrison 2014 5 to 7 Jane Hastings 2014 Just Before I Go Greta 2015 The Wedding Ringer Alison Palmer 2015 The Stanford Prison Experiment Christina Maslach 2015 Welcome to Happiness Trudy 2016 Between Us Dianne 2017 Chappaquiddick Rachel Schiff 2018 Damascus Cover Kim Johnson 2018 White Orchid Claire 2019 Above the Shadows Holly 2023 Oppenheimer Televisiosarjat Televisiosarjat Televisiosarjat Televisiosarjat Vuosi Nimi Rooli Muuta 2006–2007 Kidnapped Aubrey Cain 5 jaksoa 2009 Bored to Death Suzanne 4 jaksoa 2011 Good Vibes Jeena (ääni) 12 jaksoa 2016 Goliath Lucy Kittridge 8 jaksoa 2019–2020 The L Word: Generation Q Rebecca Dowery 5 jaksoa 2021 Y: The Last Man Hero Brown 10 jaksoa == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
John Leekley

John Leekley on yhdysvaltalainen elokuvaohjaaja, käsikirjoittaja ja tuottaja. == Filmografia == ===Ohjaukset=== * Prince of Central Park (2000) ===Käsikirjoitukset=== *In the Company of Darkness (1993) *Knight Rider 2010 (1994) *She Fought Alone (1995) *The Omen (1995) *Buried Secrets (1996) *Kindred: The Embraced (1996) *Night Sins (1997) *Wolf Lake (2001) == Aiheesta muualla == * * Kotisivut Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt
100th Window

100th Window on Massive Attackin neljäs albumi, jonka julkaisi Virgin Records vuonna 2003. Se on tyyliltään elektronista musiikkia ja pitkälti Robert Del Najan yksinään ideoima ja kirjoittama. Albumilla laulavat Del Najan lisäksi myös Horace Andy ja Sinéad O'Connor. == Kappaleet == # # # # # # # # # == Aiheesta muualla == * Albumi Discogs-sivustolla Luokka:Massive Attackin albumit Luokka:Vuoden 2003 albumit
Roniel

Roniel on heprean kielestä tuleva nimi, joka tarkoittaa iloa, riemua (Roni) sekä Jumalaa, Herraa (El). El on lyhenne sanasta Elohim (Jumala). Luokka:Etunimet
Colorado (täsmennyssivu)

Colorado (espanjaa, ) voi tarkoittaa seuraavia: *Colorado, Yhdysvaltain osavaltio *Colorado, suomalainen lännenlukemisto *Chevrolet Colorado, lava- auto *Coloradojoki, virtaa Yhdysvalloista mm. Grand Canyonissa ja laskee Kalifornianlahteen *Coloradojoki, Teksasissa *Coloradojoki, Argentiinassa *Coloradon aavikko, Kaliforniassa *Colorado-puolue Paraguayssa *Colorado- puolue Uruguayssa *coloradon kieli, jota puhutaan Ecuadorissa *Sport Club Internacional, brasilialaisen jalkapallojoukkueen lempinimi on Colorado *USS Colorado, yleinen Yhdysvaltojen sotalaivan nimi **USS Colorado (SSN-788), Virginia-luokan ydinsukellusvene *Garmin Colorado, GPS-paikannin
Herttakuningatar

Herttakuningatar (, myös Punainen kuningatar ()) on kirjailija-matemaatikko Lewis Carrollin luoma hahmo, joka esiintyy kirjassa Liisan seikkailut ihmemaassa. Hän on ihmemaan tyrannimainen hallitsija ja hänen miehensä Herttakuningas on ihmemaan kuningas. Herttakuningatar kuvataan helposti malttinsa menettävänä ja kuolemantuomioita jakavana henkilönä, jonka yleisin repliikki on ”Pää(t) poikki!” (). Herttakuningatar pelaa usein krokettia käyttäen flamingoja mailana ja siilejä palloina. Romaanissa Liisan kohdatessa Herttakuningattaren tämä kysyy häneltä kuka korteista makaa maassa ja Liisan oltua kykenemätön vastaamaan kysymykseen koska kaikki kortit näyttivät samoilta, Herttakuningatar turhautui ja määräsi Liisan mestattavaksi, mutta Herttakuningas estää sen sanomalla Liisan olevan vasta lapsi. Romaanin lopussa Herttakuningatar tuomitsee uudelleen Liisan mestattavaksi tämän puolustettua Herttasotilasta, mutta Liisa jälleen onnistui välttämään tuomion. Disneyn vuoden 1951 Liisa Ihmemaassa -elokuvassa Liisa kohtaa Herttakuningattaren, joka välittömästi määrää kolme pelikorttia mestattavaksi heidän maalatessa ruusuja punaisiksi. Liisan myöhemmin kieltäydyttyä vastaamasta Herttakuningattaren esittämään kysymykseen, tämä määräsi Liisan osallistumaan hänen kanssaan krokettipeliin. Peli päättyi kuningattaren kompastuttua Irvikissan tekojen seurauksena, mistä hän syytti Liisaa ja hänen miehensä Herttakuningas ehdotti oikeudenkäyntiä, mihin Herttakuningatar suostui vastahakoisesti. Oikeudenkäynnin aikana Herttakuningas vahingossa löi Herttakuningatarta nuijalla, joka päätyi Liisan käsiin. Herttakuningatar määräsi Liisan mestattavaksi, mutta Liisa syötyään taikasieniä kasvoi jättiläiseksi ja haukkui Herttakuningatarta lihavaksi huonohermoiseksi tyranniksi ja palattuaan normaaliin kokoonsa hän onnistui pakenemaan ihmemaasta Herttakuningatarta ja tämän joukkoja. Herttakuningatar esiintyi Olipa kerran -sarjan ensimmäisellä, toisella ja viidennellä kaudella ja spin off-sarjassa Once Upon a Time in Wonderland. Herttakuningatar nähtiin myös Mikin klubi -sarjassa. Romaanissa Descendants: Isle of the Lost paljastettiin, että Herttakuningatar on karkotettu tekojensa seurauksena Isle of the Lostille. Herttakuningatar pitää saarella Queen of Hearts’ Salon -nimistä hiussalonkia, jonka vakioasiakkaita Cruella de Vil on. Luokka:Liisa Ihmemaassa Luokka:Disneyn hahmot Luokka:Lasten- ja nuortenkirjallisuuden henkilöhahmot‎ Luokka:Kuvitteelliset kuninkaalliset Luokka:Televisiohahmot
Luettelo Madonnan konserttikiertueista

Tämä on luettelo yhdysvaltalaisen poptähti Madonnan konserttikiertueista. ==Kiertueet== Vuosi Nimi Formaatti 1985 The Virgin Tour VHS, LaserDisc 1987 Who's That Girl Tour DVD, VHS, LaserDisc 1990 Blond Ambition Tour VHS (Vain Japanissa), LaserDisc, Dokumentti: In Bed with Madonna - mukana kiertue (DVD, VHS, LaserDisc). 1993 The Girlie Show Tour DVD, VHS, LaserDisc 2001 Drowned World Tour DVD, VHS 2004 The Re-Invention Tour Dokumentti: I'm Going to Tell You a Secret - mukana kiertue (CD/DVD, DVD/CD). 2006 Confessions Tour CD/DVD, DVD 2008 Sticky & Sweet Tour CD/DVD, CD/Blu-ray, Blu-ray 2009 Sticky & Sweet Tour 2012 MDNA Tour CD/DVD, CD/Blu-ray, Blu-ray 2015-2016 Rebel Heart Tour ==Promo kiertueet== Vuosi Nimi 2000 Don't Tell Me Promo Tour 2003 American Life Promo Tour 2005 Hung Up Promo Tour 2008 Hard Candy Promo Tour ==Muita suuria konsertteja== Vuosi Nimi Formaatti Esityslista 1985 Live Aid DVD Holiday, Into the Groove, Love Makes The World Go Round, Revolution (mukana Thompson Twins ja Nile Rodgers) 2005 Live 8 DVD Like A Prayer, Ray Of Light, Music 2007 Live Earth CD/DVD Hey You, Ray Of Light, La Isla Bonita, Hung Up 2012 Super Bowl (väliaikakonsertti) Vogue, Music, Party Rock Anthem / Sexy And I Know It (mukana LMFAO), Give Me All Your Luvin, Like A Prayer Luokka:Madonnan konserttikiertueet Madonnan konserttikiertueista
Haltijakirja

Haltijakirja on Holly Blackin ja Tony DiTerlizzin fantasiakirja vuodelta 2003. Kirja kuuluu Spiderwickin kronikat -sarjaan, ja se on sarjan ensimmäinen osa. Kirja julkaistiin Suomessa vuonna 2004. Kirjan suomensi Ulla Lempinen ja sen julkaisi WSOY. ==Juoni== Vastaeronnut rouva Grace muuttaa lastensa Jaredin, Simonin, ja Malloryn kanssa Spiderwickin eli Lukkivyöryn kartanoon. Jared löytää talosta aiemman omistajan Arthur Spiderwickin Luonto-opas - ihmeellinen maailma ympärillämme -oppaan. Kirjan kannessa varoitetaan, ettei kirjaa saisi lukea, mutta hän jättää varoituksen huomioitta. Samalla alkavat oudot tapahtumat, kun peikot ja erilaiset menninkäiset yrittävät saada kirjaa itselleen. ==Aiheesta muualla== Risingshadow.net: Kirjan tietoja Luokka:Spiderwickin kronikat Luokka:Vuoden 2003 kirjat en:The Spiderwick Chronicles#The Field Guide
Dee Hsu

Hsu Hsi-Ti eli Dee Hsu (; s. 14. kesäkuuta 1979) on taiwanilainen laulaja ja televisiojuontaja. Hänet tunnetaan muun muassa ohjelmasta Kangxi Lai Le, jota hän alkoi vuonna 2004 juontaa yhdessä Kevin Tsain kanssa. Musiikkialalla Hsu on työskennellyt duossa siskonsa Barbie Hsun kanssa. Luokka:Taiwanilaiset poplaulajat Luokka:Vuonna 1979 syntyneet Luokka:Elävät henkilöt
Silmikivi

Silmikivi () on Holly Blackin ja Tony DiTerlizzin kirjoittama lasten fantasiakirja vuodelta 2003. Se on Haltijakirjasta alkaneen Spiderwickin kronikat -sarjan toinen osa. WSOY julkaisi Ulla Lempisen tekemän suomennoksen vuonna 2004. ==Aiheesta muualla== * Risingshadow.fi: Kirjan tietoja Luokka:Spiderwickin kronikat Luokka:Vuoden 2003 kirjat en:The Spiderwick Chronicles#The Seeing Stone
Kevin Tsai

Kevin Tsai (; s. 1. maaliskuuta 1962) on taiwanilainen televisiojuontaja. Hänet tunnetaan varsinkin ohjelmasta Kangxi Lai Le, jota hän alkoi vuonna 2004 juontaa yhdessä Dee Hsun kanssa. Tsai on myös useita teoksia julkaissut kirjailija. Luokka:Taiwanilaiset henkilöt Luokka:Juontajat Vuonna 1962 syntyneet Luokka:Elävät henkilöt
Walter Dornberger

Walter Dornberger (6. syyskuuta 1895 Gießen, Saksa – 27. kesäkuuta 1980 Baden- Württemberg, Saksa) oli Saksan toisen maailmansodan aikaisen V2-ohjuksen kehitystyötä johtanut tykistön upseeri. Vuonna 1943 hänet ylennettiin kenraalimajuriksi. Dornberger osallistui ensimmäiseen maailmansotaan, oli muun muassa ranskalaisten sotavankinaWalter Dornberger Spartacus Schoolnet ja luki sodan jälkeen konetekniikan diplomi-insinööriksi (valmistui 1930). Hänelle myönnettiin vuonna 1935 tekniikan kunniatohtorin arvo. Vuonna 1930 Dornberger määrättiin tutkimaan sotilaskäyttöön ja massatuotantoon sopivan nestekäyttöisen raketin kehittämistä tykistöön. Keväällä 1932 Dornberger vieraili Saksan avaruuslentoyhdistyksen VfR:n rakettien lennätyspaikalla Raketenflugplatzissa. Saman vuoden joulukuussa yhdistyksen Dornbergerille lupaama rakettikoe epäonnistui, mutta Dornberger uskoi rakettitutkijoiden tulevaisuudessa onnistuvan kokeissaan. Vuonna 1933 VfR:n toiminta lakkasi, ja monet sen jäsenet kuten Wernher von Braun jatkoivat toimintaansa armeijan rakettitutkimuskeskuksessa Kummersdorfissa. Vuonna 1937 tutkimuspaikka siirrettiin Itämeren rannalle Peenemündeen. Syksyllä 1942 Dornberger koordinoi lentävän pommin V1:n ja ohjusraketti V2:n tuotantoa. Maaliskuussa 1945 Dornberger, von Braun ja viisi muuta johtavaa saksalaista rakettimiestä pyöräilivät saksalaisten puolelta amerikkalaisten luokse. Tämän jälkeen Dornberger joutui Isossa-Britanniassa pariksi vuodeksi vankilaan, koska hänen johtamansa V-aseita valmistavat tehtaat olivat käyttäneet orjatyövoimaa. Dornberger joutui Yhdysvaltain armeijan Operaatio Paperclipin mukana Yhdysvaltain ilmavoimien töihin. Vuodesta 1950 vuoteen 1965 hän työskenteli Bell Aircraft Corporationilla konsultoiden muun muassa X-20 Dyna-Soarin suunnittelua. Eläkkeelle jäätyään hän muutti takaisin Saksaan. == Lähteet == ==Aiheesta muualla== *http://www.specialcamp11.co.uk/Generalmajor_Dr_Walter_Dornberger.htm Luokka:Saksalaiset kenraalit Luokka:Saksalaiset raketti-insinöörit Luokka:Vuonna 1895 syntyneet Luokka:Vuonna 1980 kuolleet
Joe Cheng

Joe Cheng (; s. 19. kesäkuuta 1982) on taiwanilainen näyttelijä. Hän on tullut tunnetuksi rooleistaan useissa televisiosarjoissa, joiden joukossa ovat It Started with a Kiss ja They Kiss Again. Luokka:Taiwanilaiset näyttelijät Luokka:Vuonna 1982 syntyneet Luokka:Elävät henkilöt
Lucindan salaisuus

Lucindan salaisuus on Holly Blackin ja Tony DiTerlizzin kirjoittama fantasiakirja, joka julkaistiin 1. lokakuuta 2003. Kirja on Spiderwickin kronikat -sarjan kolmas osa. Kirja julkaistiin Suomessa heinäkuussa 2004. Kirjan suomensi Ulla Lempinen ja sen julkaisi WSOY. ==Juoni== Lapset haluavat lisää tietoa Haltijakirjasta, jota erikoiset olennot tavoittelevat. Paras – ja ainoa – tietolähde on mielisairaalaan teljetty Arthur Spiderwickin tytär Lucinda. Hän varoittaa lapsia, mutta ottavatko lapset siitä opikseen? ==Aiheesta muualla== * Ringshadow.net: Kirjan tietoja Luokka:Spiderwickin kronikat Luokka:Vuoden 2003 kirjat en:The Spiderwick Chronicles#Lucinda's Secret
Rautapuu (kirja)

Rautapuu on Holly Blackin ja Tony DiTerlizzin kirjoittama fantasiakirja, joka julkaistiin 4. huhtikuuta 2004. Kirja on Spiderwickin kronikat -sarjan neljäs osa. Se julkaistiin Suomessa lokakuussa 2004. Kirjan suomensi Ulla Lempinen ja sen julkaisi WSOY. ==Aiheesta muualla== * Risingshadow.fi: Kirjan tietoja Luokka:Spiderwickin kronikat Luokka:Vuoden 2004 kirjat en:The Spiderwick Chronicles#The Ironwood Tree
Glenn Stokes

Glenn Stokes (s. 29. elokuuta 1976) on yhdysvaltalainen koripalloilija. 170-senttinen Stokes on pelipaikaltaan takamies. Hän on American Universityn kasvatti. Stokes voitti SM-koriksen pistetilaston kaudella 2003–04 BC Jyväskylän riveissähttp://www.basket.fi/uutiset/kaikki_uutiset/korisliiga/?x122519=58796. Kaudella 2007–2008 hän edusti Korisliigassa UU-Korihaita.Glenn Stokes – Suomen Koripalloliitto Stokes palasi pelaamaan Suomeen syksyllä 2015, kun hän liittyi 39-vuotiaana I-divisioona A:ssa pelanneeseen HoNsUun.http://www.basket.fi/uutiset/kaikki_uutiset/?x122462=34871481 Hän pelasi HoNsUssa 13 ottelua 19,7 pisteen keskiarvolla ja toimi myös joukkueen apuvalmentajana. Tammikuussa 2016 Stokes lähti yllättäen seuraavaa ottelua edeltäneenä yönä Suomesta tehden sopimusrikkomuksen. Hänen uskottiin haluavan siirtyä pelaamaan takaisin Meksikon pääsarjaan.http://www.ksml.fi/urheilu/uutiset/stokes-haipyi-yllattaen- keskella-yota/2215552 Siirto meksikolaiseen Gigantesiin julkistettiin saman kuukauden aikanahttp://www.eurobasket.com/Finland/news/435083/Gigantes-add- Stokes-to-their-roster,-ex-HoNsU-Basket. == Lähteet == * Glenn Stokes Suomen Koripalloliitto * Glenn Stokes baskethball profile eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1976 syntyneet Luokka:Elävät henkilöt
Haimon

Haimon (, ) oli kreikkalaisessa mytologiassa Theban kuninkaan Kreonin ja Eurydiken poika. Oidipuksen luovuttua Theban kuninkuudesta, hänen poikansa Eteokles ja Polyneikes jakoivat valtaistuimen ja sopivat, että he hallitsisivat vuorovuosin. Ensimmäisen vuoden jälkeen Eteokles kuitenkin kieltäytyi luopumasta vallasta, jolloin Polyneikes hyökkäsi liittolaisineen kaupunkia vastaan. Taistelussa, joka tunnetaan nimellä seitsemän Thebaa vastaan, molemmat pojat saivat surmansa. Theba voitti yhteenoton ja luovutti kuninkuuden jälleen kerran Kreonille, joka palveli nyt sijaishallitsijana Eteokleen pojan Laodamaan puolesta.Apollodoros: Kirjasto 3.6.1–8 (engl. käännös) Kreon myönsi Eteokleelle täydelliset ja kunnialliset hautajaiset mutta määräsi kuolemanrangaistuksen uhalla jättämään Polyneikeen ruumiin mätänemään taistelukentälle rangaistukseksi petturuudesta. Kuitenkin Antigone, Oidipuksen ja Iokasten tytär, joka oli kihlautunut Haimonin kanssa, uhmasi Kreonia ja hautasi veljensä, ja rangaistukseksi Kreon määräsi hänet suljettavaksi hautaan elävältä. Kreon lopulta leppyi ennustaja Teiresiaan neuvosta, mutta Antigone oli tällä välin jo hirttäytynyt ja Haimon puolestaan tavattuaan kihlattunsa kuolleena heittäytyi surusta miekkaansa. Uutisen kuultuaan myös Kreonin puoliso Eurydike tappoi itsensä miekalla menetettyään molemmat poikansa – Menoikeuksen taistelun alussa ja Haimonin taistelun jälkeen.Sofokles: Antigone 1301–1305 (engl. käännös) Hyginuksen versiossa Antigone jäi kiinni Polyneikeen ruumiin viemisestä samaan hautarovioon Eteokleen ruumiin kanssa, jolloin hänet tuodaan Kreonin eteen. Tämä antoi Antigonen poikansa Haimonin surmattavaksi, mutta Haimon antoi rakkaudesta Antigonen paimenten huostaan ja väitti isälleen surmanneensa tämän. Antigone sai tänä aikana pojan, joka vartuttuaan osallistui Theban kisoihin. Kreon kuitenkin tunnisti hänet spartien jälkeläisten merkistä, jolloin valheesta kiinni jäänyt Haimon tappoi itsensä ja Antigonen.Hyginus: Fabulae lxxii (engl. käännös) Apollodoros kertoo Haimonin kohtalosta täysin poikkeavan version. Siinä Haimonin surmaa Thebaa piinannut sfinksi jo ennen kuin Oidipus tietää vastauksen sen esittämään arvoitukseen ja nousee kaupungin kuninkaaksi.Apollodoros: Kirjasto 3.5.8 (engl. käännös). == Haimon, Thoaan poika == Haimon oli myös Thoaan pojan nimi. Hänen poikansa Oksylos johti herakleidit voitokkaasti takaisin Peloponnesokselle ja sai palkkioksi avustaan Eliin.Pausanias, Periegesis tes Hellados ('Kreikan kuvaus') 5.3.6 (engl. käännös) == Lähteet == Luokka:Kreikkalainen mytologia
Laryngoskooppi

Laryngoskooppi eli kurkunpään tähystin on lääketieteellinen instrumentti, jota käytetään intubaatiossa auttamaan näkyvyyden saamisessa kurkunpäähän ja äänihuuliin. Tavallisimmin käytettävässä jäykässä laryngoskoopissa on pariston tai akun sisältävä varsiosa ja siihen kiinnitettävä kieliosa. Kielessä on toisella puolella valonlähteen sisältävä kanava ja toisella puolella ohjainkanava, joka pitää intubaatioputken paikoillaan vietäessä se äänihuulten välistä. Kieliä on saatavilla eri kokoisina ja mallisina. Yleisimmät mallit ovat kaareva Macintosh-mallinen kieli ja suora Miller- tai Robertshaw-kieli. Kaarevalla kielellä intuboidessa kielen kärki sijaitsee kurkunkannen etupuolella ja nostaa sen pois intubaatioreitiltä. Suoran kielen kärki työnnetään kurkunkannen takapuolelle, jolloin äänirako ja äänihuulet tulevat näkyviin. Muita malleja ovat muun muassa Magill-, Wisconsin- ja McCoy- tyyppiset kielet. McCoy-kielessä on liikkuva kärki, jonka avulla kurkunkansi voidaan nostaa pois tieltä vaikeissa intubaatioissa. ==Historia== Varhaisen laryngoskoopin edeltäjän, eräänlaisen kurkunkannen tähystimen, kehitti Benjamin Guy Babington vuonna 1829. Espanjalaista musiikin professoria Manuel Garcíaa (1805–1906) pidetään laryngoskopiatoimenpiteen keksijänä, sillä hän pystyi hammaspeilin ja heijastetun auringonvalon avulla ensimmäisenä näkemään oman kurkunpäänsä. Useat henkilöt kehittivät toimenpidettä eteenpäin, mutta kyseisenä aikakautena ei vielä ollut olemassa riittävän hyviä valonlähteitä näkyvyyden saamiseksi äänihuuliin. Varsinaisen laryngoskoopin keksi vuonna 1895 saksalainen Alfred Kirstein. Kyseisessä jäykässä laryngoskoopissa kädensijassa olevan lampun valo ohjautui linssin ja prisman avulla. Instrumenttia kehitti edelleen yhdysvaltalainen Chevalier Jackson. Vuonna 1941 Robert Miller kehitti suoran Miller-tyyppisen laryngoskoopin kielen, ja käyrän Macintosh-tyyppisen kielen keksi englantilainen anestesiologi Robert Reynolds Macintosh vuonna 1943. ==Lähteet== == Aiheesta muualla == Luokka:Lääketieteelliset instrumentit
Louis Daquin

Louis Daquin (30. toukokuuta 1908 Calais – 2. lokakuuta 1980 Pariisi) oli ranskalainen elokuvaohjaaja ja -käsikirjoittaja. Hän ohjasi romanialaisen Gheorghe Vitanidiksen kanssa elokuvan Ciulinii Baraganului (1957), joka oli ehdolla Kultainen palmu ehdokkaana Cannesin elokuvajuhlilla vuonna 1958. Daquin oli usissa eri ammateissa ennen hänestä tuli kun vuonna 1932 apulaisohjaaja. Vuonna 1938 hän teki esikoisohjauksensa Peluri (Le Joueur). Hän liittyi vuonna 1941 Ranskan kommunistisen puolueeseen ja liittyi heti sen jälkeen vastarintaliikkeseen jonka toiminnassa hän oli toisen maailmansodan aikana mukana. Yhtenä Daquinin merkittävimmistä töistä pidetään elokuvaa Le Point du jour (1949) joka kertoo hiilikaivosteollisuudessa työskenelevistä ihmisistä joista osa on alaikäisiä. Hänellä oli radikaalien ajatuksiensa takia vaikeuksia saada Ranskassa rahoitusta elokuvilleen 1950-luvulla, ja hän teki vuosikymmenen loppupuolella elokuvia Romaniassa, Itävallassa ja Länsi- Saksassa. == Valikoitu filmografia == * Peluri (Le Joueur, 1938) * Kuolleen arvoitus (Le Voyageur de la Toussaint, 1942) * Premier de cordée (1943) * Patrie (1945) * Le point de jour (1949) * Bel-Ami (Bel Ami, 1954) * La Foire aux cancres (1963) * Ciulinii baraganului (1957) * Viimeinen mahdollisuus (Trübe Wasser, 1960) == Lähteet == == Aiheesta muualla == * * Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Ranskalaiset näyttelijät Luokka:Vuonna 1908 syntyneet Luokka:Vuonna 1980 kuolleet
Gheorghe Vitanidis

Gheorghe Vitanidis (1. lokakuuta 1929 – 25. marraskuuta 1994) oli romanialainen elokuvaohjaaja. Hänen töidensä joukossa on Ciulinii Baraganului (1958), jonka hän ohjasi yhdessä ranskalaisen Louis Daquinin kanssa. == Aiheesta muualla == * Luokka:Romanialaiset elokuvaohjaajat Luokka:Vuonna 1929 syntyneet Luokka:Vuonna 1994 kuolleet
Richard Norman

Richard Norman on brittiläinen filosofi ja moraalifilosofian professori emeritus. Hän on opettanut useita vuosia Kentin yliopistossa teoreettista ja käytännöllistä etiikkaa sekä yhteiskuntafilosofiaa. Hän on julkaissut etiikkaa, vapautta, tasa-arvoa, oikeudenmukaisuutta ja humanismia käsitteleviä teoksia ja toiminut British Humanist Associationin varapuheenjohtajana. == Teoksia == * **Sisältö: Introduction: Ethics and its history – Plato: The health of the personality – Aristotle: The rationality of the emotions – Egoism and altruism – Hume: Sympathy – Kant: Respect for persons – Mill: The greatest happiness – Hegelian ethics: Self-realization – Nietzsche: Beyond morality – Facts and values – Utilitarianism and its rivals – The ethical world * Luokka:Brittiläiset filosofit Luokka:Brittiläiset tietokirjailijat Luokka:Humanistit Luokka:Syntymävuosi puuttuu Luokka:Elävät henkilöt
Hämyvälskäri

Hämyvälskäri (Ctenochaetus tominiensis) on kala. == Koko ja ulkonäkö == Hämyvälskäri on heimonsa kaloista pienimpiä ja jää noin 12–15 cm:n pituiseksi. Se on pohjaväliltään ruskeansävyinen, nuorena sinisen, keltaisen ja valkoisen kuviollinen. Kalan aikuistuessa sen vartalon väri tasaantuu, pyrstö muuttuu siniseksi ja selkä- ja vatsaevien takakulma muuttuu keltaiseksi.Pet Education == Alkuperä == Hämyvälskäri on kotoisin läntisen Tyynenmeren keskiosista. Aiemmin sen luultiin elävän vain Tominin lahdella. == Käyttäytyminen == Hämyvälskäriä pidetään sukunsa vaativimpana akvaariohoidokkina.Wet Web media Fenner, B. Se on usein aggressiivinen rauhallisempia kaloja kohtaan. == Ravinto == Hämyvälskäri syö kasvispitoista sekaruokaa. == Lähteet == Luokka:Meriakvaariokalat Luokka:Välskärikalat (heimo)
Roope Suonio

Roope Samuli Suonio (s. 4. elokuuta 1982 Lahti) on suomalainen kilpauransa päättänyt koripalloilija. Hän pelasi Korisliigassa yhteensä 13 kautta pelintekijän sekä heittävän takamiehen pelipaikoilla. Suonio on pituudeltaan 176 cm ja kuului siten Korisliigan lyhimpiin pelaajiin. Suonio on yksi Korisliigan kaikkien aikojen tarkimmista vapaaheittäjistä: hänen Korisliiga- uransa vapaaheittotarkkuus runkosarjan otteluissa ennen paluuta oli 87,1 %. Suonio valittiin Korisliigan parhaaksi kuudenneksi pelaajaksi kausina 2007–2008 ja 2008–2009. Hän oli mukana miesten suomenmestaruuden voittaneessa Namika Lahden joukkueessa kaudella 1999–2000. Suonio edusti Korisliigassa kasvattajaseuraansa Namika Lahtea sekä Pussihukkia, Team Componentaa ja Kouvoja. Suonio joutui lopettamaan koripalloilijan uransa kesken kautta 2012–2013 lonkkavamman vuoksi. Hän teki paluun Korisliigaan marraskuussa 2013.http://www.basket.fi/uutiset/?x22026=20368345 Tammikuussa 2016 Suonio aloitti Lahti Basketballin täysipäiväisenä toiminnanjohtajana.http://www.suomikoris.com/2016/01/08/lahtelainen- divarijoukkue-palkkasi-entisen-pelaajan-toiminnanjohtajakseen/ == Saavutukset == === Henkilökohtaiset saavutukset === * Korisliigan paras kuudes pelaaja 2008 ja 2009 === Joukkuesaavutukset === * Suomen mestaruus 2000 ** SM-hopeaa 2002, 2004 ja 2008 ** SM-pronssia 2001 * Suomen cup 2000 ** Suomen cupin hopeaa 2008 == Katso myös == * Luettelo 500 syöttöä saavuttaneista Korisliiga- pelaajista == Lähteet == * Roope Suonio Suomen Koripalloliiton tilastopalvelu === Viitteet === Luokka:Suomalaiset koripalloilijat Luokka:Vuonna 1982 syntyneet Luokka:Elävät henkilöt
Mulgaratin raivo

Mulgaratin raivo on Holly Blackin ja Tony DiTerlizzin kirjoittama fantasiakirja, joka julkaistiin 7. syyskuuta 2004. Kirja on Spiderwickin kronikat -sarjan viides ja viimeinen osa. Se julkaistiin Suomessa 7. helmikuuta 2005. Kirjan suomensi Ulla Lempinen ja sen julkaisi WSOY. ==Aiheesta muualla== * Risingshadow.fi: Kirjan tietoja Luokka:Spiderwickin kronikat Luokka:Vuoden 2004 kirjat en:The Spiderwick Chronicles#The Wrath of Mulgarath
Ryvässipuli

Ryvässipuli eli jakosipuli (Allium cepa Aggregatum-ryhmä) on ruokasipulin lajikeryhmä. Se on tavallista kepasipulia selvästi pienempi ja lisääntyy jakaantumalla usean sipulin rypääksi. Sen maku ja käyttö muistuttavat salottisipulia,Finfood mutta ryvässipuli on lähisukulaistaan salottisipulia voimakkaamman makuinen.Nicehouse Perinteinen viljelykasvi ryvässipuli on tullut Suomeen Venäjältä.Kotimaiset kasvikset Sitä viljellään paljon myös Virossa.Hyötykasviyhdistys == Lähteet == Luokka:Sipulit
Saïdan maakunta

Saïdan maakunta () eli wilaya on hallintoalue Algerian luoteisosassa. Sen keskus on Saïdan kaupunki. Maakunnan pinta-ala on 6 765,40 neliökilometriä. Asukkaita on 415 400 henkeä (vuonna 2020, arvio). Saïdan maakunta rajoittuu pohjoisessa Mascaran, idässä Tiaretin, etelässä El Bayadhin ja lännessä Sidi Bel Abbèsin maakuntiin. Luonnonalueita ovat Tellin Atlakseen kuuluvat Daïavuoret pohjoisessa, Saïdajoen laakso keskiosassa, ylätasankojen arot etelässä ja Chott Ech Cherguin suolajärvi maakunnan kaakkoisrajalla. Lähes neljäsosa alueesta on metsää. Vuotuinen sademäärä on 350 millimetriä. Kesät ovat kuumia ja kuivia ja talvet viileitä. Maakunta jakautuu hallinnollisesti kuuteen piirikuntaan eli daïraan, joihin kuuluu 16 kuntaa. Piirikuntien keskukset ovat Aïn El Hadjar, El Hassasna, Ouled Brahim, Saïda, Sidi Boubekeur ja Youb. Maakunnan pääelinkeinot ovat etupäässä vihanneksia tuottava maanviljely, karjanhoito ja metsätalous. Lisäksi on muun muassa elintarvike- ja rakennustarviketeollisuutta. Saïda on tunnettu kivennäisvesistään. Kaupungissa toimii yliopisto. Matkailukohteita ovat metsät, vesiputoukset ja luolat. ==Lähteet== == Aiheesta muualla == Luokka:Algerian maakunnat
Ponte Vecchio

Ponte Vecchio on keskiaikainen Arno-joen ylittävä silta Firenzessä Italiassa. Se yhdistää Arno-joen rannat kapeimmalta kohdalta. Paikalla on ollut silta roomalaisten ajoista lähtien. Nykyisen sillan suunnittelivat Neri di Fioravante ja Taddeo Gaddi ja se rakennettiin vuosina 1335–1345. Silta on suosittu nähtävyys, koska sillä on molemmin puolin paljon myymälöitä, etenkin kultasepänliikkeitä. == Historia == Ponte Vecchio, "Vanha silta", on nimensä mukaisesti Firenzen vanhin silta ja ainoa, jota ei räjäytetty toisen maailmansodan aikana. Sillalla työskentelivät alkuaikoina teurastajat, nahkurit ja sepät, mutta hajun ja metelin vuoksi heidät häädettiin vuonna 1593. Tilalle tulivat kultasepät, joita sillalla edelleenkin pitää kauppaansa useita. Keskellä siltaa on myös Firenzen kuuluisimman kultasepän Benvenuto Cellinin (1500–1571) rintakuva. Katutason yläpuolella kulkee Vasarin käytävä ("Corridoio Vasariano"), joka rakennettiin vuonna 1565 Palazzo Vecchion ja Palazzo Pittin välille. Sitä pitkin valtaapitävät Medicit pääsivät kulkemaan paikasta toiseen joutumatta laskeutumaan rahvaan joukkoon. Käytävällä on kuuluisien taiteilijoiden kuten Rembrandtin ja Rubensin omakuvia. ==Lähteet== == Aiheesta muualla == * Livekuvaa Ponte Vecchiolta Luokka:Firenzen rakennukset ja rakennelmat Luokka:Italian sillat
Homer Bailey

David Dewitt ”Homer” Bailey, Jr. (s. 3. toukokuuta 1986) on yhdysvaltalainen baseballpelaaja, pelipaikaltaan aloitussyöttäjä. Bailey syntyi La Grangessa, Teksasissa, ja valmistui La Grange High Schoolista vuonna 2004. Cincinnati Reds varasi Baileyn vuoden 2004 varaustilaisuudessa ensimmäisen kierroksen seitsemäntenä varauksena. Bailey teki MLB-debyyttinsä seuran riveissä 8. kesäkuuta 2007. Hänen pelipaitansa numero Cincinnati Redsissä on 34. == Lähteet == Luokka:Yhdysvaltalaiset baseballpelaajat Luokka:Vuonna 1986 syntyneet Luokka:Elävät henkilöt
Kampus Kustannus

Kampus kustannus on vuonna 1979 perustettu Jyväskylän yliopiston ylioppilaskunnan julkaisusarjana aloittanut pienkustantamo. Kustannustoiminnan aloittamisen taustalla olivat Jyväskylässä 1970-luvun lopussa vaikuttanut sivistysyliopistoliike sekä yliopiston historian laitoksen kotiseutukirjasarja. Kampus kustannus -nimi otettiin käyttöön vuonna 1996. Kaikkiaan julkaisusarjassa on ilmestynyt noin 80 teosta. Vuoden 2009 loppuun mennessä kustantamo on julkaissut 81 teosta. Julkaisujen painopisteinä ovat olleet erityisesti yhteiskunta- ja humanistiset tieteet. Kustantamon julkaisemia historian alan tietokirjoja ovat esimerkiksi Outi Merisalon Manu Scripta: Länsimaisen kirjan historia keskiajalla (2003) sekä jyväskyläläisten historioitsijoiden koostama Vanhojen käsialojen lukukirja (2002). Filosofisiin julkaisuihin kuuluvat muun muassa Pertti Tötön Pirullinen positivismi (1997) ja uusintapainos J. E. Salomaan Filosofian historiasta (WSOY, 1935/36). == Lähteet == == Aiheesta muualla == * Kotisivut * Kampus Kustannus: Korkeatasoista kirjallisuutta pienellä budjetilla. Tiedonjyvä 2012. Luokka:Suomalaiset kirjankustantamot
Musta veljeskunta

Musta veljeskunta () on saksalaisen Lisa Tetznerin (1894–1963) kirjoittama lasten- ja nuortenkirja, joka kertoo 1800-luvulla orjakaupan uhreiksi joutuneista sveitsiläispojista. Heidät myydään italialaiseen Milanon kaupunkiin nuohoojamestareiden apulaisiksi eli nokipojiksi. Kovien ja järkyttävien kokemustensa kautta pojat perustavat salaisen veljeskunnan. Heitä yhdistää pettämätön luottamus ja toveruus. Vaarallisen karkumatkan ja seikkailujen jälkeen he pelastautuvat kotimaahansa Sveitsiin ja kotikyläänsä Ticinon kantoniin. Kirjan on suomentanut Hannes Korpi-Anttila, ja se ilmestyi vuonna 1956 WSOY:n kustantamana. Suomennos oli jaettu kahdeksi niteeksi.https://fennica.linneanet.fi/vwebv/holdingsInfo?searchId=2029&recCount;=10&recPointer;=3&bibId;=330022 Alkuteos ilmestyi vuonna 1941. Teznerin kirjasta on tehty myös näytelmä Nokipoika. Sen on näyttämölle dramatisoinut Jonas Cornell ja sen Suomen kantaesitys oli Viialan teatterissa 2002. == Lähteet == Luokka:Lastenkirjat Luokka:Nuortenkirjat Luokka:Vuoden 1941 kirjat
National Lacrosse League

National Lacrosse League (NLL) on pohjoisamerikkalainen sisätiloissa pelattavan haavipallon eli sisälacrossen miesten ammattilaissarja. Sarjassa pelaa kolme kanadalaista ja yhdeksän yhdysvaltalaista joukkuetta, jotka on jaettu Itäiseen ja Läntiseen divisioonaan. National Lacrosse Leagueta pelataan muiden haavipallosarjoista poiketen talvella. Runkosarjassa joukkueet pelaavat 16 ottelua, minkä jälkeen molempien divisioonien neljä parasta joukkuetta pelaavat pudotuspeleissä. Pudotuspeleissä on turnaussysteemi, jossa vain voittaja etenee aina jatkoon. Sarjan mestaruuspalkinto on nimeltään Champion's Cup. ==Joukkueet== Joukkue Kaupunki Areena Perustettu Liittynyt Itä Buffalo Bandits Buffalo, NY First Niagara Center 1991 1992 Philadelphia Wings Philadelphia, PA Wells Fargo Center 1986 1987 Rochester Knighthawks Rochester, NY Blue Cross Arena 1995 Toronto Rock Toronto, ON Air Canada Centre 1998 Länsi Calgary Roughnecks Calgary, AB Scotiabank Saddledome 2001 Colorado Mammoth Denver, CO Pepsi Center 2003 2004 Edmonton Rush Edmonton, AB Rexall Place 2005 2006 Minnesota Swarm St. Paul, MN Xcel Energy Center 2004 2005 Washington Stealth Everett, WA Comcast Arena 2000 2010 ==Mestarit== * 1987: Baltimore Thunder * 1988: New Jersey Saints * 1989: Philadelphia Wings * 1990: Philadelphia Wings * 1991: Detroit Turbos * 1992: Buffalo Bandits * 1993: Buffalo Bandits * 1994: Philadelphia Wings * 1995: Philadelphia Wings * 1996: Buffalo Bandits * 1997: Rochester Knighthawks * 1998: Philadelphia Wings * 1999: Toronto Rock * 2000: Toronto Rock * 2001: Philadelphia Wings * 2002: Toronto Rock * 2003: Toronto Rock * 2004: Calgary Roughnecks * 2005: Toronto Rock * 2006: Colorado Mammoth * 2007: Rochester Knighthawks * 2008: Buffalo Bandits * 2009: Calgary Roughnecks * 2010: Washington Stealth * 2011: Toronto Rock * 2012: Rochester Knighthawks * 2013: Rochester Knighthawks * 2014: Rochester Knighthawks Luokka:Haavipallo Luokka:Palloilusarjat Luokka:Yhdysvaltain haavipallo
Harri Raitis

Harri Raitis (s. 13. huhtikuuta 1944 Turku) on suomalainen kirjailija, joka asuu Turussa. Hän on ollut vuodesta 1994 lähtien vapaa kirjailija. Raitis debytoi vuonna 1970 nuortenromaanilla Hävinnyt hattu. Sen jälkeen häneltä on ilmestynyt romaaneja, varhaisnuorten kirjoja, esseitä ja artikkeleita useissa kirjoissa, näytelmiä ja oopperalibrettoja. Hän on myös toimittanut useita kirjoja. Hän toimi vuosina 1985–1999 Lounais-Suomen Kirjailijat-Sydvästra Finlands Författare ry:n puheenjohtajana. Vuosina 1994-2012 hän toimi valtakunnallisen Runo-Kaarina runokilpailun toimikunnan puheenjohtajana ja vuodesta 1999 Turun Aleksis Kivi -kerhon sihteerinä. Kirjailijan työnsä ohella Raitis on myös Suomen Viro-yhdistysten liitto ry:n puheenjohtaja. Mikael Agricola -seuran puheenjohtajana hän toimi vuosina 2006–2008. Ansioistaan maakunnallisessa kulttuurityössä hänet on palkittu Varsinais-Suomen liiton Aurora-mitalilla. == Tuotanto == * * * * * * * * * * * * * * * * * * * * * Isänmaan nyrkki. Yhdessä Boris Hurtan kanssa, Turku. Turbator. 2012. ISBN 978-952-5666-71-7 * Iso-Parta ja Partaharju, Yhdessä Paula Raittiin kanssa 2013. ISBN 978-952-288-000-0 * Armas Puolimatka, Ison rakentajan vahva elämä. Turku.Rauno Puolimatka 2014. ISBN 978-952-93-4006-4. * Kultaa meren yli. Yhdessä Boris Hurtan kanssa. Turku: Enostone, 2015. ISBN 978-952-5960-41-9 * Auervaara on karannut. Yhdessä Boris Hurtan kanssa. Turku: Enostone, 2016. ISBN 978-952-5960-46-4 === Elokuvakäsikirjoitukset === * Tarkastuskäynti (1987) * Kuninkaan merkki (1989) * Ajan arvoitus (työryhmässä, 1989) * Kirkon mies (1991) * Elämän sinfonia (työryhmässä, 1992) === Näytelmät === * Sorolainen palaa kotiin (näytelmä, 1993) * Taivaan kuningattaren kaupunki (1997) * Kyl määki Turus (työryhmässä, 1997–1998) * Jokamies (yhdessä Jarkko Laineen kanssa, 1998) * Mies ja tuli (2002) * Armonlaakson aarre (2007) * "Villikarju viinitarhassa (2013) == Lähteet == == Aiheesta muualla == * Luokka:Suomalaiset kirjailijat Luokka:Suomalaiset runoilijat Luokka:Suomalaiset lasten- ja nuortenkirjailijat Luokka:Suomalaiset näytelmäkirjailijat Luokka:Suomalaiset elokuvakäsikirjoittajat Luokka:Vuonna 1944 syntyneet Luokka:Elävät henkilöt